Wulff-Yhtiöt Oyj:n puolivuosikatsaus 1.1.–30.6.2019 - Wulff.fi
PUOLIVUOSIKATSAUS 1.8.2019 klo 9.00
Tämä on tiivistelmä Wulff-Yhtiöt Oyj:n tammi-kesäkuun 2019 puolivuosikatsauksesta. Puolivuosikatsaus kokonaisuudessaan on tämän pörssitiedotteen liitteenä. Raportti on saatavilla myös yhtiön verkkosivuilla www.wulffyhtiot.fi.
1.4.–30.6.2019 LYHYESTI
Liikevaihto oli 15,4 miljoonaa euroa (13,8), kasvua 11,9 %
Käyttökate ja vertailukelpoinen käyttökate (EBITDA) olivat 0,9 miljoonaa euroa (0,4)
Liikevoitto ja vertailukelpoinen liikevoitto (EBIT) olivat 0,6 miljoonaa euroa (0,3)
Osakekohtainen ja vertailukelpoinen osakekohtainen tulos (EPS) olivat 0,06 euroa (0,04)
Omavaraisuusaste oli 36,0 % (46,3)
Wulff investoi omiin toimitiloihin Suomessa Espoon Kilossa
1.1–30.6.2019 LYHYESTI
Liikevaihto oli 29,2 miljoonaa euroa (28,0), kasvua 4,3 %
Käyttökate ja vertailukelpoinen käyttökate (EBITDA) olivat 1,5 miljoonaa euroa (0,8)
Liikevoitto ja vertailukelpoinen liikevoitto (EBIT) olivat 0,7 miljoonaa euroa (0,6)
Osakekohtainen ja vertailukelpoinen osakekohtainen tulos (EPS) olivat 0,08 euroa (0,06)
”On ollut ilo huomata, kuinka vastuullisten tuotteiden, palvelujen ja toiminnan merkitys myynnissämme kasvaa jatkuvasti. Asiakkaamme ja kumppanimme ovat halukkaita tekemään kanssamme maailmasta parempaa paikkaa työpaikka kerrallaan. Omaan toimintaamme saamme runsaasti lisää kestävyyttä ja vastuullisuutta muuttaessamme syksyllä uusiin toimitiloihin Espoon Kiloon. Toimitiloihimme on rakennettu aurinkovoimala, joten tuotamme tarvitsemamme sähkön itse aurinkoenergialla. Kiinteistön hankinta, aurinkovoimala ja toimitilojen uudistaminen ympäristöystävällisiä ja kestävän kehityksen ratkaisuja hyödyntäen on meille iso ja tärkeä investointi tulevaisuuteen sekä henkilöstömme viihtyvyyteen. Vuoden 2019 alkupuoli oli meille myynnillisesti ja tuloksellisesti hyvä. Se kertoo siitä, että strategiamme toimii. Tavoitteemme on kasvaa vielä voimakkaammin ja parantaa jatkuvasti kannattavuuttamme. Kuuntelemalla asiakkaita, toteuttamalla heidän toiveitaan ja panostamalla merkityksellisyyteen tarjoamme alamme parhaan asiakaskokemuksen.”
Tammi-kesäkuussa 2019 liikevaihto oli 29,2 miljoonaa euroa (28,0) ja huhti-kesäkuussa 15,4 miljoonaa euroa (13,8). Liikevaihto kasvoi ensimmäisellä vuosipuoliskolla 4,3 % (-3,0) ja 11,9 % (1,7) toisella vuosineljänneksellä. Katsauskauden liikevaihto kasvoi Canon Business Center -tulostusratkaisupalveluiden myynnistä. Asiakkaiden Wulffin valikoimaan toivomat tulostusratkaisupalvelut hankittiin konserniin elokuussa 2018. Toisella vuosineljänneksellä liikevaihtoa kasvatti erityisesti vertailukautta suuremmat messumyynnit.
Myyntikate oli 10,2 miljoonaa euroa (9,8) eli 35,0 % (35,0) tammi-kesäkuussa 2019 ja 5,3 miljoonaa euroa (4,9) toisella vuosineljänneksellä, eli 34,3 % (35,3) liikevaihdosta. Katsauskauden kate kasvoi tulostusratkaisupalveluista johtuen. Toisella vuosineljänneksellä myyntikatetta kasvattivat vertailukautta suurempi messumyynti ja tulostusratkaisupalvelut.
Henkilöstökulut tammi-kesäkuussa 2019 olivat 6,3 miljoonaa euroa (6,0) ja ne olivat suhteessa liikevaihtoon vertailukauden tasolla, eli 21,4 % (21,3) ja vastaavasti 3,1 miljoonaa euroa (3,0) toisella vuosineljänneksellä, eli 20,1 % (21,5) liikevaihdosta. Henkilöstökulut kasvoivat konserniin 2018 ostetun uuden yhtiön, Canon Business Centerin, tulostuspalveluliiketoiminnan myötä. Yhtiö työllistää 12 ihmistä.
Liiketoiminnan muut kulut olivat 2,6 miljoonaa euroa (3,1), eli 8,9 % (11,1) liikevaihdosta ja vastaavasti 1,3 miljoonaa euroa (1,5) toisella vuosineljänneksellä eli 8,6 % (10,9) liikevaihdosta. Liiketoiminnan muut kulut olivat koko katsauskaudella edellisvuotta alemmalla tasolla 0,5 mijoonaa euroa. Tämä johtuu toimitila- ja laitevuokrien esittämisestä IFRS 16 Vuokrasopimukset -standardin mukaisesti liiketoiminnan muiden kulujen sijaan poistoissa -0,5 miljoonaa euroa ja korkokuluissa -0,0 miljoonaa euroa. IFRS 16 Vuokrasopimukset -standardin käyttöönoton vaikutuksista on esitetty lisätietoja laadintaperiaatteissa.
Tammi-kesäkuussa 2019 käyttökate ja vertailukelpoinen käyttökate (EBITDA) olivat 1,5 miljoonaa euroa (0,8) eli 5,1 % (2,9) liikevaihdosta ja huhti-kesäkuussa 0,9 miljoonaa euroa (0,4), eli 6,0 % (3,2) liikevaihdosta. Käyttökatteen kasvusta 0,5 miljoonaa euroa ja 1,5 %-yksikköä johtui IFRS 16 Vuokrasopimukset -standardin käyttöönotosta.
Liikevoitto ja vertailukelpoinen liikevoitto (EBIT) olivat 0,7 miljoonaa euroa (0,6), eli 2,6 % (2,1) liikevaihdosta ja vastaavasti 0,6 miljoonaa euroa (0,3), eli 3,6 % (2,4) toisella vuosineljänneksellä. Ensimmäinen puolivuotiskausi ei sisältänyt vertailukelpoisuuteen vaikuttavia eriä 2019 eikä 2018.
Kiinteistöjen poistot olivat katsauskaudella -0,1 miljoonaa euroa ja -0,1 miljoonaa euroa toisella vuosineljänneksellä. Espoon Kilon ja Ruotsin Ljungbyn toimitilat hankittiin katsauskauden aikana, joten vertailukaudella ei ollut poistoja kiinteistöistä.
Rahoitustuotot ja -kulut olivat tammi-kesäkuussa 2019 nettomääräisesti -0,2 miljoonaa euroa (-0,2), sisältäen korkokuluja -0,1 miljoonaa euroa (-0,0) sekä lähinnä valuuttakurssien vaihteluista johtuvia muita rahoituseriä ja pankkikuluja nettomääräisesti -0,1 miljoonaa euroa (-0,1). Toisella vuosineljänneksellä rahoitustuotot ja -kulut olivat nettomääräisesti
-0,1 miljoonaa euroa (-0,0).
Tammi-kesäkuussa 2019 tulos ennen veroja oli 0,6 miljoonaa euroa (0,4) ja katsauskauden tulos oli 0,5 miljoonaa euroa (0,4). Toisen vuosineljänneksen tulos ennen veroja oli 0,4 miljoonaa euroa (0,3) ja tulos 0,4 miljoonaa euroa (0,3). Osakekohtainen ja vertailukelpoinen osakekohtainen tulos (EPS) olivat 0,08 euroa (0,06) tammi-kesäkuussa 2019 ja 0,06 (0,04) toisella vuosineljänneksellä.
Liikevaihto 15 384 13 754 29 228 28 010 55 889
Liikevaihdon muutos, % 11,9 % 1,7 % 4,3 % -3,0 % -1,8 %
Kate 5 281 4 852 10 227 9 801 19 670
Kate, % 34,3 % 35,3 % 35,0 % 35,0 % 35,2 %
Käyttökate (EBITDA) 929 436 1 485 804 1 920
Käyttökate (EBITDA), % liikevaihdosta 6,0 % 3,2 % 5,1 % 2,9 % 3,4 %
Liikevoitto/-tappio 557 336 748 600 1 508
Liikevoitto/-tappio, % liikevaihdosta 3,6 % 2,4 % 2,6 % 2,1 % 2,7 %
Tulos ennen veroja 436 297 570 444 1 243
Tulos ennen veroja, % liikevaihdosta 2,8 % 2,2 % 1,9 % 1,6 % 2,2 %
Katsauskauden tulos (emoyhtiön omistajille kuuluva) 436 248 535 379 1 025
Katsauskauden tulos, % liikevaihdosta 2,8 % 1,8 % 1,8 % 1,4 % 1,8 %
Tulos/osake, EUR (laimennettu = laimentamaton) 0,06 0,04 0,08 0,06 0,15
Oman pääoman tuotto (ROE), % 3,5 % 2,4 % 4,5 % 3,7 % 9,3 %
Sijoitetun pääoman tuotto (ROI), % 2,5 % 2,2 % 3,5 % 3,4 % 9,5 %
Omavaraisuusaste kauden lopussa, % 36,0 % 46,3 % 36,0 % 46,3 % 49,1 %
Nettovelkaantumisaste kauden lopussa 89,7 % 31,6 % 89,7 % 31,6 % 15,8 %
Oma pääoma/osake, EUR * 1,68 1,62 1,68 1,62 1,72
Bruttoinvestoinnit aineettomiin ja aineellisiin hyödykkeisiin 2 516 58 6 243 251 446
Bruttoinvestoinnit, % liikevaihdosta 16,4 % 0,4 % 21,4 % 0,9 % 0,8 %
Omat osakkeet, % osakepääomasta ja äänimäärästä 1,1 % 1,2 % 1,1 % 1,2 % 1,1 %
Keskimääräinen osakemäärä ulkona olevista osakkeista 6 907 628 6 607 628 6 907 628 6 607 628 6 643 696
Osakemäärä kauden lopussa 6 907 628 6 607 628 6 907 628 6 607 628 6 907 628
Henkilöstö keskimäärin 199 190 196 192 191
Henkilöstö kauden lopussa 195 187 195 187 191
Katsauskaudella Wulff hankki 2,2 miljoonalla eurolla omat toimitilat Espoosta. Espoon uusiin toimitiloihin ja kestävän kehityksen ratkaisuihin investoidaan kokonaisuudessaan yhteensä noin 3,0 miljoonaa euroa.
Wulff-Yhtiöt Oyj julkistaa seuraavan taloudellisen katsauksen vuonna 2019:
Vantaalla 1.8.2019
Parempi maailma – työpaikka kerrallaan. Wulffin tavoitteena on täydellinen työpäivä! Mahdollistamme paremmat työympäristöt ja teemme työpaikan – sinne, missä se ikinä tänä päivänä onkin. Viihtyisämpi, terveempi, turvallisempi, miellyttävämpi, tehokkaampi, toiminnallisempi, monipuolisempi? Miten sinä haluat parantaa työpäivää ja –ympäristöä? Wulffilta löydät ratkaisun. Meiltä löydät mm. työpaikkatuotteita, kahviotarvikkeita, kiinteistö- ja siivoushuollon tuotteita, toimisto- ja it-tarvikkeita, ergonomiaa, ensiapua, ilmanpuhdistusta sekä innovatiivisia tuotteita työmaille. Asiakkaat voivat hankkia meiltä myös kansainvälisiä messupalveluja. Suomen lisäksi Wulff-konserni toimii Ruotsissa, Norjassa ja Tanskassa. Tutustu palveluihimme ja tuotteisiimme osoitteessa wulff.fi.